**Tip Top** on vuonna 2013 ensi-iltansa saanut Serge Bozonin ohjaama ranskalais-luxemburgilais-belgialainen rikoskomediaelokuva, jonka pääosissa ovat Isabelle Huppert, Sandrine Kiberlain ja François Damiens. Elokuva perustuu walesilaisen Bill Jamesin samannimiseen *Sally Bithron* -romaaniin *Tip Top* (2006), jonka pohjalta Serge Bozon, Axelle Ropert ja Odile Barski laativat elokuvan käsikirjoituksen. Elokuvan tuottajina olivat Jesus Gonzalez-Elvira, Philippe Martin, Nicolas Steil ja David Thion.

*Tip Top* sai ensi-iltansa vuoden 2013 Cannesin elokuvajuhlilla *Quinzaine des réalisateurs* -esityssarjassa.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Algerialainen Farid Benamar, Ranskan poliisin ilmiantaja, löydetään murhattuna pienestä ranskalaiskunnasta. Epätavallinen naispoliisikaksikko, Esther Lafarge ja Sally Marinelli (Isabelle Huppert ja Sandrine Kiberlain), alkaa tutkia poliisin mahdollista osallisuutta ilmiantajan murhaan.

**Juonipaljastukset päättyvät tähän.**

Näyttelijät
-----------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Isabelle Huppert  | … |  Esther Lafarge
  |
|  Sandrine Kiberlain  | … |  Sally Marinelli
  |
|  François Damiens  | … |  Robert Mendès
  |
|  Karole Rocher  | … |  Virginie Benamar
  |
|  Samy Naceri  | … |  Gérald
  |
|  François Négret  | … |  Nadal
  |
|  Aymen Saïdi  | … |  Younès
  |
|  Élie Lison  | … |  Rozinski
  |

 | 

|  |  |  |
| --- | --- | --- |
|  Saïda Bekkouche  | … |  Rachida Belkacem
  |
|  Allain Naron  | … |  Bontemps
  |
|  Youssef Tiberkanine  | … |  Aurélien
  |
|  Brahim Waabach  | … |  Ahmed
  |
|  Patrick Pais  | … |  Patrick Pais
  |
|  Jean-Marc Hermance  | … |  Jean Marconi
  |
|  Reda Nassimi  | … |  Mohammed
  |
|  Nora Muselle  | … |  Caroline Nadal
  |

 |

Tuotanto
--------

*Tip Topin* kuvaukset alkoivat toukokuussa 2012. Elokuva kuvattiin Belgiassa ja Luxemburgissa lähes neljän miljoonan euron budjetilla. Elokuvan tuotantoyhtiöinä olivat ranskalaiset Les Films Pelléas, Iris Films, Canal+, Ciné+ ja Hérodiade, luxemburgilainen Iris Productions sekä belgialainen Artémis Productions. *Tip Topin* virallinen traileri julkaistiin 4. heinäkuuta 2013.

Julkaisu ja vastaanotto
-----------------------

*Tip Top* sai ensi-iltansa Cannesin elokuvajuhlilla Ranskassa 19. toukokuuta 2013. Elokuva sai teatteriensi-iltansa Ranskassa 11. syyskuuta 2013 ja Belgiassa 25. joulukuuta 2013. Rézo Films oli elokuvan teatterilevittäjänä Ranskassa ja Alternative Films Belgiassa. Elokuva keräsi Ranskassa teatterikierroksensa aikana 82 834 katsojaa.

*Tip Top* on saanut elokuvakriitikoilta ja yleisöltä sekalaisen ja kielteisen vastaanoton. Rotten Tomatoes -sivuston mukaan 50% kriitikoista on antanut elokuvalle positiivisen arvosanan 5,5/10 keskiarvolla. Keräys perustuu 14 arviointiin. 75 käyttäjästä 22% on antanut elokuvalle positiivisen arvosanan 2/5 keskiarvolla. Metacritic-sivuston mukaan seitsemän arvostelun perusteella elokuva on saanut 64 pistettä sadasta mahdollisesta. Internet Movie Databasen 373 käyttäjää on antanut elokuvalle keskiarvon 4,8/10.

*Tip Top* julkaistiin Ranskassa DVD:lle 4. maaliskuuta 2014. Elokuva julkaistiin Yhdysvalloissa niin DVD:lle kuin blu-rayllekin 12. toukokuuta 2015.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Ehdokas | Tulos |
| Cannesin elokuvajuhlien SACD-palkinto (erikoismaininta) | Serge Bozon | Voitto |
| Cannesin elokuvajuhlien SACD-palkinto | Ehdokkuus |
| Cannesin elokuvajuhlien Art Cinema -palkinto | Ehdokkuus |
| Cannesin elokuvajuhlien Label Europa Cinemas | Ehdokkuus |
|

Lähteet
-------

1. 1 2 3 4 5 6 7 8 9 10  TIP TOP *allocine.fr*. AlloCiné. Viitattu 29.4.2017. (ranskaksi)
2. 1 2 3  Tip Top *unifrance.org*. UniFrance. Viitattu 29.4.2017. (ranskaksi)
3. 1 2  Isabelle Huppert and Sandrine Kiberlain in Tip Top *cineuropa.org*. Cineuropa. Viitattu 29.4.2017. (englanniksi)
4. 1 2 3 4  TIP TOP *jpbox-office.com*. JP’s Box-Office. Viitattu 29.4.2017. (ranskaksi)
5. 1 2  Tip Top (2013) *imdb.com*. IMDb. Viitattu 29.4.2017. (englanniksi)
6. 1 2 3  TIP TOP (2014) *rottentomatoes.com*. Rotten Tomatoes. Viitattu 29.4.2017. (englanniksi)
7. ↑  Tip Top 2014 *metacritic.com*. Metacritic. Viitattu 29.4.2017. (englanniksi)
8. ↑  Tip Top (2013) *allmovie.com*. Allmovie. Viitattu 29.4.2017. (englanniksi)

Aiheesta muualla
----------------

* *Tip Top* Internet Movie Databasessa. (englanniksi)
* *Tip Top* AllMoviessa. (englanniksi)
* *Tip Top* AlloCinéssä (ranskaksi)
* *Tip Top* UniFrancessa (ranskaksi)
* *Tip Top* JP’s Box-Officessa (ranskaksi)